રિઝર્વ બેન્કના ભૂતપૂર્વ ગવર્નર રઘુરામ રાજને કહ્યું છે કે RBI સરકાર માટે સીટ બેલ્ટ છે, જો તે નહીં હોય તો અકસ્માત સર્જાશે. આથી તેની સ્વાયત્તતાનો આદર કરવો જ જોઈએ. તેમણે કહ્યું કે RBI સ્વતંત્ર અને મજબૂત હશે તો દેશને તેનો ફાયદો થશે. રિઝર્વ બેન્કની 19 નવેમ્બરની મહત્ત્વની બેઠક અગાઉ રાજને કહ્યું હતું કે ‘બોર્ડનો હેતુ ઈન્સ્ટિટ્યૂશનનું રક્ષણ કરવાનો છે, બીજા કોઈના હિત જોવાનો નહીં. માત્ર તેનું રક્ષણ કરવાનું જ નહીં, પરંતુ તેને વ્યાપક અને યોગ્ય સલાહ આપવાનું પણ તેનું કામ છે. બોર્ડનું કામ રાહુલ દ્રવિડ બનવાનું છે-વિવેકશક્તિવાળું, વિચારશીલ બનવાનું, નવજોત સિદ્ધુ જેવું નહીં.